Gaius Plinius Caecilius Secundus

Gaius Plinius Caecilius Secundus (natus Gaius Caecilius vel Gaius Caecilius Cilo Novi Comi anno 61 vel 62; mortuus veri similiter anno 113 vel 115), vulgo Plinius Minor appellatus, fuit iuris consultus et scriptor Latinus. Anno 82 tribunus militum in Syria meruit, deinde quaestor, tribunus plebis, praetor, annoque 100 consul suffectus, anno 111 denique legatus pro praetore provinciae Ponti et Bithyniae consulari potestate Bithyniae et Ponti provinciae, fuit nepos Plinii Maioris anno 79 in eruptione Vesuvii mortui. Dum adhuc puer est, pater Caecilius mortuus est, et avunculus Plinium adoptavit.

Plinius fuit Quintiliani, rhetoris et doctissimi viri, discipulus. Fuit etiam Taciti amicus, ad quem duas epistulas notas misit (Epistulae 6.16, 6.20) ut narraret quomodo avunculus mortuus esset et quae eodem die ipse fecisset.

Ter Plinius uxorem duxit, sed nullos liberos genuit. Traianus autem imperator ei ius trium liberorum dedit.

Plinius suam pecuniam dedit magistro conducendo ut liberi Novi Comi discerent (Epistulae 4.13); dedit quoque balnea et bibliothecam (CIL V.5262 = ILS 2927).

 Opera 
 Panegyricus Traiani 
 Epistularum libri decem (numero 369)
 Libri I-IX: epistulae ad amicos
 Liber X: epistulae quas inter se Plinius et Traianus imperator miserunt.

Aliquot Plinii epistulae pronuntiatione restitita auscultari possunt.hic.

 Bibliographia 
 Veteriora
  pp. 477-484

 Noviora
 Nicholas F. Jones, "Pliny the Younger's Vesuvius "Letters" (6.16 and 6.20)" in Classical World vol. 95 (2001) pp. 31-48 JSTOR
 Greg Woolf, "Pliny's Province" et Tønnes Bekker-Nielsen, "Local Politics in an Imperial Context" in Tønnes Bekker-Nielsen, ed., Rome and the Black Sea Region (Aarhus University Press, 2006. ISBN 87-7934-174-8) pp. 93-117.

Villa Comoedia

 Nexus externi 

 Panegyricus
 Epistularum libri decem
 Eruptio Vesuvii Latine et Anglice

Categoria:Auctores Latini antiqui
Categoria:Consules
Categoria:Iuris consulti
Categoria:Legati Bithyniae et Ponti
Categoria:Praetores
Categoria:Romani antiqui
Categoria:Scriptores Galliae Cisalpinae
Categoria:Traianus
Categoria:Tribuni plebis